title: Provedbena odluka Komisije (EU) 2017/224 оd 8. veljače 2017. o određivanju tehničkih i operativnih specifikacija s pomoću kojih se omogućuje da se komercijalnom uslugom koju nudi sustav uspostavljen u okviru programa Galileo ispunjuje funkcija iz članka 2. stavka 4. točke (c) Uredbe (EU) br. 1285/2013 Europskog parlamenta i Vijeća

text:
               9.2.2017

               HR

               Službeni list Europske unije

               L 34/36

         PROVEDBENA ODLUKA KOMISIJE (EU) 2017/224
   оd 8. veljače 2017.
   o određivanju tehničkih i operativnih specifikacija s pomoću kojih se omogućuje da se komercijalnom uslugom koju nudi sustav uspostavljen u okviru programa Galileo ispunjuje funkcija iz članka 2. stavka 4. točke (c) Uredbe (EU) br. 1285/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (1), a posebno njezin članak 12. stavak 3. točku (d),
   budući da:

               (1)

               Člankom 2. Uredbe (EU) br. 1285/2013 propisuje se da se komercijalnom uslugom koju nudi sustav uspostavljen u okviru programa Galileo treba omogućiti razvoj aplikacija za profesionalnu ili komercijalnu uporabu boljom izvedbom i podacima s većom dodanom vrijednosti od onih dobivenih preko otvorene usluge.

               (2)

               Komercijalna usluga jedan je od ključnih elemenata sustava uspostavljenog u okviru programa Galileo jer, s jedne strane, ostali globalni satelitski navigacijski sustavi (GNSS) ne nude takvu uslugu, a s druge bi se strane njome trebali ostvarivati prihodi u skladu s člankom 10. Uredbe (EU) br. 1285/2013. Pristup toj usluzi trebao bi se naplaćivati. Cjenovna politika komercijalne usluge nije obuhvaćena ovom Odlukom te bi je trebalo naknadno utvrditi.

               (3)

               Ponudu komercijalne usluge trebalo bi obuhvatiti ugovorima s jednim pružateljem usluga ili više njih.

               (4)

               Sada je potrebno odrediti tehničke i operativne specifikacije komercijalne usluge jer će između tog određivanja i stvarne uporabe usluge proći nekoliko godina. O izradi specifikacija proteklih su godina provedene razne studije, ispitivanja i savjetovanja u zainteresiranim krugovima. Njihova je izrada ujedno i rezultat kompromisa između, s jedne strane, potrebe ostvarivanja stvarne dodane vrijednosti za dobrobit korisnika te, s druge strane, želje da se izmjene sustava, koje uključuju rizik, svedu na najmanju moguću mjeru te da se poštuje raspored utvrđen Uredbom (EU) br. 1285/2013.

               (5)

               Iz toga proizlazi da je za djelotvoran razvoj aplikacija za profesionalnu ili komercijalnu uporabu ključno i tehnički izvedivo to da komercijalna usluga uključuje dva glavna poboljšanja u odnosu na otvorenu uslugu: veću preciznost u smislu geolociranja i veću mogućnost autentikacije. Osim toga, kako bi se u najvećoj mjeri udovoljilo raznim potrebama različitih zajednica korisnika komercijalne usluge, iznimno je važno zasebno im ponuditi ta dva poboljšanja.

               (6)

               Velikom preciznošću geolociranja trebalo bi se proširiti područje primjene tehnologije satelitske navigacije. U tom je smislu važno poboljšati kvalitetu podataka dobivenih sustavom uspostavljenim u okviru programa Galileo kako bi se pogreška pri određivanju položaja smanjila na manje od 10 cm u nazivnim uvjetima uporabe. Treba napomenuti da bi ispunjenju toga cilja mogli pridonijeti i signali koje odašilju ostali globalni satelitski navigacijski sustavi, primjerice globalni sustav za određivanje položaja (GPS) iz Sjedinjenih Američkih Država.

               (7)

               Zahvaljujući mogućnosti autentikacije povećala bi se razina sigurnosti te bi se, prije svega, izbjegli rizici krivotvorenja i prijevare. Stoga je potrebno u satelitske signale unijeti dodatne elemente kako bi se korisnicima zajamčilo da informacije koje dobivaju uistinu dolaze iz sustava uspostavljenog u okviru programa Galileo, a ne iz nepoznatog izvora. Time bi mogućnost autentikacije komercijalne usluge obuhvaćala s jedne strane mogućnost autentikacije podataka povezanih s geolociranjem, koju uključuju signali besplatne otvorene usluge, a uz to bi radi bolje zaštite obuhvaćala i posebnu identifikaciju signala s pomoću čitanja šifriranih kodova, također prisutnih u signalima, kojima bi se moglo pristupiti uz plaćanje.

               (8)

               Prije početka operativnog razvoja komercijalne usluge trebalo bi provesti sveobuhvatnu analizu rizika. Ta bi se analiza trebala provesti prije pozitivnog zaključenja sustava „GNSS Service Centre delta Critical Design Review”, predviđenog 1. lipnja 2017.

               (9)

               Komercijalna usluga trebala bi imati dodanu vrijednost u odnosu na otvorenu uslugu kako bi se njome omogućio razvoj aplikacija za komercijalnu ili profesionalnu uporabu i kako bi time bila dostupna najvećem mogućem broju korisnika te upotrebljavati komercijalno šifriranje. U tu svrhu nije ni za otvorenu ni za komercijalnu uslugu predviđeno da pružatelj komercijalne usluge ili konačni korisnik upotrebljava klasificirane podatke EU-a. Ako je uporaba tih podataka ipak potrebna, o tome se odluka donosi u skladu sa sigurnosnim propisima iz članka 17. točke (a) Uredbe (EU) br. 1285/2013, osobito na temelju analize sigurnosnog rizika, pri čemu se u potpunosti uzimaju u obzir mišljenja stručnjaka iz država članica. Tom bi se odlukom trebala uzeti u obzir i analiza troškova i koristi.

               (10)

               Specifikacije koje su predmet ove Odluke u skladu su s pravilima utvrđenima na međunarodnom planu u području satelitske navigacije, osobito s normama koje je izradila Međunarodna telekomunikacijska unija te s odredbama Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija koji su 26. lipnja 2004. Europska unija i njezine države članice sklopile sa Sjedinjenim Američkim Državama.

               (11)

               Stoga bi trebalo utvrditi tehničke i operativne specifikacije s pomoću kojih se komercijalnom uslugom koju nudi sustav uspostavljen u okviru programa Galileo može ispuniti funkcija iz članka 2. stavka 4. točke (c) Uredbe (EU) br. 1285/2013, uz istodobnu punu primjenu odredbi Odluke Vijeća 2014/496/ZVSP (2).

               (12)

               Mjere predviđene ovom Odlukom u skladu su s mišljenjem Odbora osnovanog na temelju članka 36. stavka 1. Uredbe (EU) br. 1285/2013,

         DONIJELA JE OVU ODLUKU:
   Članak 1.
   U prilogu se određuju tehničke i operativne specifikacije s pomoću kojih se omogućuje da se komercijalnom uslugom koju nudi sustav uspostavljen u okviru programa Galileo ispunjuje funkcija iz članka 2. stavka 4. točke (c) Uredbe (EU) br. 1285/2013.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 8. veljače 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 1.

      (2)  Odluka Vijeća 2014/496/ZVSP od 22. srpnja 2014. o aspektima uvođenja, djelovanja i uporabe europskog globalnog navigacijskog satelitskog sustava koji utječu na sigurnost Europske unije i stavljanju izvan snage Zajedničke akcije 2004/552/ZVSP (SL L 219, 25.7.2014., str. 53.).

      PRILOG

         Tehničke i operativne specifikacije s pomoću kojih se omogućuje da se komercijalnom uslugom koju nudi sustav uspostavljen u okviru programa Galileo ispunjuje funkcija iz članka 2. stavka 4. točke (c) Uredbe (EU) br. 1285/2013

      Komercijalna usluga (dalje u tekstu: „CS”, eng. commercial service) uključuje dva glavna poboljšanja u odnosu na otvorenu uslugu (dalje u tekstu: „OS”, eng. open service): veću preciznost u smislu geolociranja (dalje u tekstu: „visoka preciznost CS-a”) i veću mogućnost autentikacije (dalje u tekstu: „autentikacija CS-a”), koji se korisnicima mogu ponuditi zasebno. Odgovarajuće tehničke i operativne specifikacije navedene su u tablici u nastavku.

                  Visoka preciznost CS-a

                  Autentikacija CS-a

                  Specifikacije zajedničke OS-u i CS-u: autentikacija informacija povezanih s geolociranjem

                  Specifikacije specifične za CS: autentikacija s pomoću šifriranih kodova

                  Opće specifikacije

                  Pružanje visoko preciznih podataka kako bi se u nazivnim uvjetima uporabe pogreška pri utvrđivanju položaja smanjila na manje od 10 cm

                  Pružanje podataka o autentikaciji informacija povezanih s geolociranjem u okviru OS-a, prisutnih u signalima

                  Autentikacija signala s pomoću pristupa šifriranim kodovima prisutnima u signalima

                  Upotrebljavane sastavnice signala

                  E6, sastavnica E6-B za pružanje visoko preciznih podataka

                  E1, sastavnica E1-B za podatke o autentikaciji informacija povezanih s geolociranjem

                  E6, sastavnica E6-B za podatke za pristup šifriranim kodovima i sastavnici E6-C (pilot)

                  Specifikacije korisničkog segmenta

                  Visoka preciznost u određivanju položaja zahvaljujući preciznim algoritmima za određivanje položaja koji su uključeni u prijamnik i upotrebljavaju podatke prenesene signalima

                  Provjera vjerodostojnosti podataka, prenesenih signalima, s pomoću protokola asimetrične kriptografije i javnog kriptografskog ključa

                  Provjera vjerodostojnosti signala s pomoću dešifriranja kodova šifriranih signala privatnim kriptografskim ključem

                  Geografska pokrivenost

                  Globalna

                  Globalna

                  Globalna

                  Arhitektura sustava

                  Visoko precizni podaci koje pruža jedan pružatelj usluga ili više njih, preneseni korisnicima preko centra za usluge GNSS-a (GSC), zemaljskog segmenta i satelita povezanih sa zemaljskim segmentom

                  Podaci o autentikaciji uključeni u raspoloživi kapacitet polja EDBS sastavnice signala E1-B i preneseni s pomoću satelita povezanih sa zemaljskim segmentom

                  Šifriranje kodova signala E6 s pomoću satelita Galileo, prijenos privatnih ključeva kreiranih s pomoću zemaljskog segmenta jednom pružatelju usluga ili više njih preko centra za usluge GNSS-a (GSC) i
                  prijenos informacija OTAR u sastavnici signala E6-B

                  Pružanje usluge

                  Visoko precizni podaci koje pruža jedan pružatelj usluga ili više njih

                  Podaci o autentikaciji koje pruža sustav uspostavljen u okviru programa Galileo

                  Šifrirani signali koje pruža osoba odgovorna za uporabu sustava

                  Pristup usluzi

                              —

                              Pristup se naplaćuje u skladu s cjenovnom politikom na snazi

                              —

                              Nadzire ga jedan pružatelj usluga ili više njih

                              —

                              Pristup šifriranim kodovima naplaćuje se u skladu s cjenovnom politikom na snazi

                              —

                              Pristup šifriranim kodovima nadzire jedan pružatelj usluga ili više njih uz pomoć osobe odgovorne za uporabu sustava

                  Uvođenje usluge

                              —

                              Faza testiranja i potvrđivanja treba završiti 2018.

                              —

                              Faza početne komercijalne uporabe od 2018. do 2020.

                              —

                              Faza potpune komercijalne uporabe od 2020.

                              —

                              Faza testiranja i potvrđivanja treba završiti 2018.

                              —

                              Faza početnog pružanja signala od 2018. do 2020.

                              —

                              Faza pružanja potpune usluge od 2020.

                              —

                              Faza testiranja i potvrđivanja treba završiti najkasnije 2020.

                              —

                              Nakon toga počinje faza komercijalne uporabe

                  Uporaba klasificiranih podataka EU-a

                              —

                              Ni pružatelj komercijalne usluge ni konačni korisnik ne upotrebljavaju klasificirane podatke EU-a. Ako je uporaba tih podataka ipak potrebna, o tome se odluka donosi u skladu sa sigurnosnim propisima iz članka 17. točke (a) Uredbe (EU) br. 1285/2013

                              —

                              Ni pružatelj komercijalne usluge ni konačni korisnik ne upotrebljavaju klasificirane podatke EU-a. Ako je uporaba tih podataka ipak potrebna, o tome se odluka donosi u skladu sa sigurnosnim propisima iz članka 17. točke (a) Uredbe (EU) br. 1285/2013

                              —

                              Ni pružatelj komercijalne usluge ni konačni korisnik ne upotrebljavaju klasificirane podatke EU-a. Ako je uporaba tih podataka ipak potrebna, o tome se odluka donosi u skladu sa sigurnosnim propisima iz članka 17. točke (a) Uredbe (EU) br. 1285/2013

                  Ostale specifikacije

                              —

                              Visoko precizni podaci dostavljeni za satelite Galileo i, prema potrebi, za satelite drugih konstelacija

                              —

                              Prijenos podataka o autentikaciji ne smije dovesti do pogoršanja otvorene usluge

                              —

                              Podaci o autentikaciji moraju biti dostavljeni za satelite Galileo i, prema potrebi, za satelite drugih konstelacija

                              —

                              Korisnici OS-a snose rizik povezan s uporabom podataka o autentikaciji

                  Nije primjenjivo

         Pokrate

                  E1-B

                  Podatkovni kanal signala frekvencije E1 sustava Galileo, na 1 575,45 MHz

                  E6

                  Frekvencija E6 sustava Galileo, na 1 278,75 MHz

                  E6-B

                  Sastavnica signala E6, koja odgovara podatkovnom kanalu

                  E6-C

                  Sastavnica signala E6, koja odgovara pilotnom kanalu

                  EDBS

                  „External Data Broadcast Service”

                  GNSS

                  Globalni satelitski navigacijski sustav

                  NP

                  Nije primjenjivo

                  OTAR

                  „Over-The-Air Rekeying”


title: Provedbena odluka Komisije (EU) 2016/2269 оd 15. prosinca 2016. o istovrijednosti regulatornog okvira za središnje druge ugovorne strane u Indiji u skladu s Uredbom (EU) br. 648/2012 Europskog parlamenta i Vijeća

text:
               16.12.2016

               HR

               Službeni list Europske unije

               L 342/38

         PROVEDBENA ODLUKA KOMISIJE (EU) 2016/2269
   оd 15. prosinca 2016.
   o istovrijednosti regulatornog okvira za središnje druge ugovorne strane u Indiji u skladu s Uredbom (EU) br. 648/2012 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1), a posebno njezin članak 25. stavak 6.,
   budući da:

               (1)

               Postupkom priznavanja središnjih drugih ugovornih strana s poslovnim nastanom u trećim zemljama, koji je utvrđen člankom 25. Uredbe (EU) br. 648/2012, želi se središnjim drugim ugovornim stranama koje imaju poslovni nastan i odobrenje za rad u trećim zemljama čiji su regulatorni standardi istovrijedni onima utvrđenima tom Uredbom omogućiti pružanje usluga poravnanja članovima sustava poravnanja s poslovnim nastanom u Uniji odnosno pružanje tih usluga na mjestima trgovanja čiji je poslovni nastan u Uniji. Taj postupak priznavanja i odluke o istovrijednosti koje iz njega proizlaze pridonose stoga ostvarenju glavnog cilja Uredbe (EU) br. 648/2012, odnosno smanjenju sistemskog rizika uključivanjem sigurnih i pouzdanih središnjih drugih ugovornih strana za poravnanje ugovora o OTC izvedenicama, uključujući središnje druge ugovorne strane koje imaju poslovni nastan i odobrenje za rad u trećoj zemlji.

               (2)

               Kako bi se pravni sustav treće zemlje smatrao istovrijednim pravnom sustavu Unije u pogledu središnjih drugih ugovornih strana, značajan ishod primjenjivih pravnih i nadzornih sustava trebao bi biti istovrijedan zahtjevima Unije u pogledu regulatornih ciljeva koji se njima ostvaruju. Stoga je svrha procjene istovrijednosti provjeriti osigurava li se pravnim i nadzornim sustavima Indije da središnje druge ugovorne strane s poslovnim nastanom i odobrenjem za rad u toj trećoj zemlji ne izlažu članove sustava poravnanja ni mjesta trgovanja s poslovnim nastanom u Uniji razini rizika višoj od one kojoj bi ih izložile središnje druge ugovorne strane koje imaju odobrenje za rad u Uniji te da stoga ne predstavljaju neprihvatljive razine sistemskog rizika u Uniji. Pritom bi stoga u obzir osobito trebalo uzeti znatno niže rizike koji su svojstveni poslovima poravnanja koji se obavljaju na financijskim tržištima koja su manja od financijskog tržišta Unije.

               (3)

               Dana 1. rujna 2013. Komisija je zaprimila stručni savjet Europskog nadzornog tijela za vrijednosne papire i tržišta kapitala („ESMA”) u vezi s pravnim i nadzornim sustavima koji se primjenjuju na središnje druge ugovorne strane koje u Indiji imaju odobrenje za rad. U okviru stručnog savjeta zaključeno je da se pravnim i nadzornim sustavima primjenjivima na razini nadležnosti osigurava da središnje druge ugovorne strane, koje imaju odobrenje za rad u Indiji te koje su donijele unutarnja pravila i postupke o nekoliko područja od kojih se sastoje pravno obvezujući zahtjevi, poštuju pravno obvezujuće zahtjeve koji su istovrijedni zahtjevima utvrđenima u glavi IV. Uredbe (EU) br. 648/2012.

               (4)

               U skladu s člankom 25. stavkom 6. Uredbe (EU) br. 648/2012, kako bi se odredilo da su pravni i nadzorni sustavi treće zemlje u pogledu središnjih drugih ugovornih strana s odobrenjem za rad u toj trećoj zemlji istovrijedni onima utvrđenima u toj Uredbi, moraju biti ispunjena tri uvjeta.

               (5)

               U skladu s prvim uvjetom, središnje druge ugovorne strane s odobrenjem za rad u trećoj zemlji moraju ispunjavati pravno obvezujuće zahtjeve koji su istovrijedni zahtjevima utvrđenima u glavi IV. Uredbe (EU) br. 648/2012.

               (6)

               Pravno obvezujući zahtjevi Indije za središnje druge ugovorne strane s odobrenjem za rad u toj trećoj zemlji koje se bave poravnanjem korporativnih vrijednosnih papira i financijskih izvedenica te nad kojima nadzor i kontrolu provodi Indijski odbor za vrijednosne papire i burzu (SEBI) (sustav SEBI-ja) sastoje se od Zakona o ugovorima za vrijednosne papire iz 1956.,Uredbe o ugovorima za vrijednosne papire i Uredbe o burzama i društvima koje se bave poravnanjem iz 2012. (Uredbe), koje je SEBI donio u lipnju 2012. na temelju ovlasti koje su mu dodijeljene Zakonom o ugovorima za vrijednosne papire i Zakonom o Indijskom odboru za vrijednosne papire i burzu (Zakon o SEBI-ju). Indijski odbor za vrijednosne papire i burzu izdao je 4. rujna 2013. Okružnicu kojom je donio načela za infrastrukture financijskih tržišta koja su u travnju 2012. objavili Odbor za platni sustav i sustav namire (2) i Međunarodna organizacija nadzornih tijela za vrijednosne papire te je od infrastruktura financijskih tržišta, uključujući društva koja se bave poravnanjem, zatražio da ih poštuju.

               (7)

               Zakonom o ugovorima za vrijednosne papire i Uredbama utvrđen je sustav na temelju kojeg središnja država i Indijski odbor za vrijednosne papire i burzu izdaju odobrenja za rad subjektima koji se bave poravnanjem kao što su priznata društva koja se bave poravnanjem. Subjekt koji se bavi poravnanjem koji podnosi zahtjev mora ispunjavati određene zahtjeve čija je svrha osigurati njegovo dobro funkcioniranje i zaštitu ulagatelja. Središnja država ili Indijski odbor za vrijednosne papire i burzu također mogu priznatim društvima koja se bave poravnanjem odrediti uvjete. Priznata društva koja se bave poravnanjem moraju donijeti unutarnja pravila i postupke koje središnja država i Indijski odbor za vrijednosne papire i burzu ocjenjuju prije nego im dodjele odobrenje za rad i koji moraju biti u skladu s uvjetima utvrđenima za svako društvo. Za izmjenu unutarnjih pravila i postupaka priznatih društava koja se bave poravnanjem potrebno je prethodno odobrenje Indijskog odbora za vrijednosne papire i burzu. Osim toga, Indijski odbor za vrijednosne papire i burzu može, ako je to potrebno ili prikladno, za specifična pitanja donijeti unutarnja pravila priznatih društava koja se bave poravnanjem ili izmijeniti postojeća unutarnja pravila tih društava. Osim toga, Indijski odbor za vrijednosne papire i burzu može izreći kazne za povrede unutarnjih pravila i postupaka priznatih društava koja se bave poravnanjem ili uputa koje im je on dao.

               (8)

               Pravno obvezujući zahtjevi koji se primjenjuju na središnje druge ugovorne strane s odobrenjem za rad u Indiji koje poravnavaju državne vrijednosne papire, instrumente tržišta novca i devizne instrumente te koje su pod nadzorom Središnje banke Indije (sustav Središnje banke Indije) sastoje se od Zakona o platnom sustavu i sustavu namire iz 2007. i Uredbi o platnom sustavu i sustavu namire iz 2008. Središnja banka Indije izdaje odobrenje subjektima za rad kao klirinške kuće ako ispunjavaju potrebne zahtjeve („priznate klirinške kuće”). Nadalje, Središnja banka Indije može odrediti posebne uvjete za izdavanje odobrenja, koje je važeće sve dok su ti uvjeti ispunjeni. U skladu sa Zakonom o platnom sustavu i sustavu namire priznate klirinške kuće donose unutarnja pravila i postupke i obvezne su poslovati u skladu s njima.

               (9)

               Osim toga, na temelju tog Zakona Središnja banka Indije ovlaštena je izdavati opće upute ili upute upućene određenim priznatim klirinškim kućama. Priznate klirinške kuće moraju poštovati obje vrste uputa. Središnja banka Indije objavila je 26. srpnja 2013.„Dokument o politikama za uređenje i nadzor infrastruktura financijskih tržišta” u kojem se navodi da sve priznate klirinške kuće moraju poštovati načela za infrastrukture financijskih tržišta.

               (10)

               Ova se Odluka odnosi isključivo na istovrijednost pravnih i nadzornih sustava za priznata društva koja se bave poravnanjem i priznate klirinške kuće, a ne na pravne i nadzorne sustave za središnje druge ugovorne strane koje pružaju usluge poravnanja na tržištima robe i koje regulira i nadzire Povjerenstvo za terminska tržišta.

               (11)

               Pravno obvezujući zahtjevi koji se primjenjuju na središnje druge ugovorne strane s odobrenjem za rad u Indiji raspoređeni su stoga na dvije razine. Temeljna načela koja priznata društva koja se bave poravnanjem i priznate klirinške kuće moraju poštovati kako bi dobile odobrenje za pružanje usluga poravnanja u Indiji („primarna pravila”) sljedeća su: (a) u okviru sustava SEBI-ja, temeljna načela za priznata društva koja se bave poravnanjem, utvrđena u Zakonu o ugovorima za vrijednosne papire i Uredbama i dopunjena Okružnicom od 4. rujna 2013. kojom se zahtijeva usklađenost s načelima za infrastrukture financijskih tržišta i (b) u okviru sustava Središnje banke Indije, Zakon o platnom sustavu i sustavu namire te Uredbe o platnom sustavu i sustavu namire zajedno s Dokumentom o politikama za uređenje i nadzor infrastruktura financijskih tržišta kojim se propisuje usklađenost s načelima za infrastrukture financijskih tržišta. Ta su primarna pravila prva razina pravno obvezujućih zahtjeva u Indiji. Da bi dokazala usklađenost s primarnim pravilima, priznata društva koja se bave poravnanjem moraju svoja unutarnja pravila i propise dostaviti Indijskom odboru za vrijednosne papire i burzu te ih on mora odobriti. U okviru sustava Središnje banke Indije, priznate klirinške kuće moraju u svojem poslovanju poštovati svoja unutarnja pravila i postupke. Ta unutarnja pravila i postupci čine drugu razinu pravno obvezujućih zahtjeva u Indiji te moraju sadržavati iscrpne pojedinosti o tome na koji će način priznata društva koja se bave poravnanjem i priznate klirinške kuće ispuniti te standarde. Nadalje, unutarnja pravila i postupci priznatih društava koja se bave poravnanjem i priznatih klirinških kuća sadržavaju dodatne odredbe kojima se u određenim aspektima dopunjuju primarna pravila. Unutarnja pravila i postupci priznatih društava koja se bave poravnanjem i priznatih klirinških kuća kojima se primjenjuju načela za infrastrukture financijskih tržišta pravno su obvezujući za priznata društva koja se bave poravnanjem i priznate klirinške kuće.

               (12)

               Pri procjeni istovrijednosti pravnih i nadzornih sustava koji se primjenjuju na priznata društva koja se bave poravnanjem i priznate klirinške kuće s poslovnim nastanom u Indiji u obzir bi trebalo uzeti mjeru u kojoj se rizik kojem su izloženi članovi sustava poravnanja i mjesta trgovanja s poslovnim nastanom u Uniji smanjuje zbog njihova sudjelovanja u tim subjektima. Smanjenje rizika ovisi o razini rizika svojstvenoj poslovima poravnanja koje obavlja predmetna središnja druga ugovorna strana, što ovisi o veličini financijskog tržišta na kojem posluje te o primjerenosti pravnih i nadzornih sustava koji se primjenjuju na središnje druge ugovorne strane radi smanjenja razine rizika. Kako bi se postigla istovrijedna mjera smanjenja rizika, stroži su zahtjevi za smanjenje rizika potrebni za središnje druge ugovorne strane koje posluju na većim financijskim tržištima kojima je svojstvena veća razina rizika nego u slučaju središnjih drugih ugovornih strana koje posluju na manjim financijskim tržištima kojima je svojstvena manja razina rizika.

               (13)

               Financijsko tržište na kojem priznata društva koja se bave poravnanjem i priznate klirinške kuće s odobrenjem za rad u Indiji obavljaju poslove poravnanja znatno je manje od onih na kojima posluju središnje druge ugovorne strane s poslovnim nastanom u Uniji. Tijekom zadnje tri godine ukupna vrijednost transakcija izvedenicama poravnanih u Indiji činila je manje od 1 % ukupne vrijednosti transakcija izvedenicama poravnanih u Uniji. Stoga se članovi sustava poravnanja i mjesta trgovanja s poslovnim nastanom u Uniji sudjelovanjem u priznatim društvima koja se bave poravnanjem i priznatim klirinškim kućama izlažu znatno nižim rizicima nego u slučaju sudjelovanja u središnjim drugim ugovornim stranama s odobrenjem za rad u Uniji.

               (14)

               Pravni i nadzorni sustavi koji se primjenjuju na priznata društva koja se bave poravnanjem i priznate klirinške kuće s odobrenjem za rad u Indiji mogu se stoga smatrati istovrijednima ako su primjereni za smanjivanje te niže razine rizika. Primarnim pravilima koja se primjenjuju na priznata društva koja se bave poravnanjem i priznate klirinške kuće s odobrenjem za rad u Indiji i koja su dopunjena unutarnjim pravilima i postupcima, kojima se zahtijeva usklađenost s načelima za infrastrukture financijskih tržišta, smanjuje se niža razina rizika koja postoji u Indiji i postiže se mjera smanjenja rizika koja je istovrijedna onoj koja se nastoji postići Uredbom (EU) br. 648/2012.

               (15)

               Stoga bi trebalo zaključiti da se pravnim i nadzornim sustavima Indije osigurava da priznata društva koja se bave poravnanjem i priznate klirinške kuće s odobrenjem za rad u toj trećoj zemlji poštuju pravno obvezujuće zahtjeve koji su istovrijedni zahtjevima utvrđenima u glavi IV. Uredbe (EU) br. 648/2012.

               (16)

               U skladu s drugim uvjetom iz članka 25. stavka 6. Uredbe (EU) br. 648/2012 pravnim i nadzornim sustavima Indije koji se odnose na središnje druge ugovorne strane s odobrenjem za rad u toj trećoj zemlji mora se omogućiti djelotvoran nadzor i izvršenje na kontinuiranoj osnovi u pogledu tih središnjih drugih ugovornih strana.

               (17)

               Nadzor priznatih društava koja se bave poravnanjem provodi Indijski odbor za vrijednosne papire i burzu. Indijski odbor za vrijednosne papire i burzu može za specifična pitanja donijeti unutarnja pravila priznatih društava koja se bave poravnanjem ili izmijeniti postojeća unutarnja pravila priznatih društava koja se bave poravnanjem, što ima isti učinak kao da su ih donijele ili izmijenile dotična priznata društva koja se bave poravnanjem. Nadalje, Indijski odbor za vrijednosne papire i burzu može priznatim društvima koja se bave poravnanjem izdati upute u interesu javnosti, trgovanja, ulagatelja ili tržišta vrijednosnih papira. Indijski obor za vrijednosne papire i burzu provodi provjere, istrage i revizije priznatih društava koja se bave poravnanjem, koja tom odboru moraju dostaviti i informacije o svojem poslovanju. Osim toga, Zakonom o ugovorima za vrijednosne papire propisane su kazne za povrede unutarnjih pravila i postupaka priznatih društava koja se bave poravnanjem ili uputa koje im je izdao Indijski odbor za vrijednosne papire i burzu. Naposljetku, središnja država ili Indijski odbor za vrijednosne papire i burzu mogu u interesu javnosti ili trgovanja povući odobrenja priznatih društava koja se bave poravnanjem.

               (18)

               Nadzor priznatih klirinških kuća provodi Središnja banka Indije. Središnja banka Indije može zatražiti informacije od priznatih klirinških kuća i ovlaštena je provoditi nadzor njihovih službenih prostorija i revizije. Središnja banka Indije može osim toga u posebnim okolnostima izdati upute priznatim klirinškim kućama da prestanu s određenom vrstom ponašanja i da postupe na način koji je potreban za rješavanje situacije. Nadalje, u slučaju nepoštovanja odredbi Zakona o platnom sustavu i sustavu namire te propisa, naloga ili uputa koje je izdala Središnja banka Indije propisane su kazne. Naposljetku, Središnja banka Indije može povući odobrenje za rad priznate klirinške kuće ako ona krši odredbe Zakona o platnom sustavu i sustavu namire, uredbi o platnom sustavu i sustavu namire, naloga ili uputa Središnje banke Indije ili u slučaju nepoštovanja uvjeta kojima podliježe odobrenje.

               (19)

               Stoga bi trebalo zaključiti da priznata društva koja se bave poravnanjem i priznate klirinške kuće s odobrenjem za rad u Indiji podliježu djelotvornom nadzoru i izvršenju na kontinuiranoj osnovi.

               (20)

               U skladu s trećim uvjetom iz članka 25. stavka 6. Uredbe (EU) br. 648/2012 pravni i nadzorni sustavi Indije moraju uključivati djelotvoran istovrijedan sustav za priznavanje središnjih drugih ugovornih strana koje imaju odobrenje za rad u skladu s pravnim sustavima trećih zemalja („središnje druge ugovorne strane trećih zemalja”).

               (21)

               Središnje druge ugovorne strane trećih zemalja mogu u skladu sa sustavom Središnje banke Indije zatražiti odobrenje kao „priznata klirinška kuća”, što im omogućuje pružanje istih usluga poravnanja koje mogu pružati središnje druge ugovorne strane s poslovnim nastanom u Indiji. Središnje druge ugovorne strane trećih zemalja mogu biti izuzete od određenih uvjeta koji se primjenjuju na priznata društva koja se bave poravnanjem i priznate klirinške kuće s odobrenjem za rad u Indiji ako poštuju načela za infrastrukture financijskih tržišta i ako je između Središnje banke Indije i nadzornog tijela treće zemlje sklopljen dogovor o suradnji. Procjena zahtjeva za odobrenje može se temeljiti na informacijama koje je dostavilo nadzorno tijelo treće zemlje.

               (22)

               Stoga bi trebalo zaključiti da je pravnim i nadzornim sustavima Indije predviđen djelotvoran istovrijedan sustav priznavanja središnjih drugih ugovornih strana trećih zemalja.

               (23)

               Ova se Odluka temelji na pravno obvezujućim zahtjevima koji se odnose na priznata društva koja se bave poravnanjem i priznate klirinške kuće te koji su primjenjivi u Indiji u trenutku donošenja ove Odluke. U suradnji s ESMA-om Komisija bi trebala nastaviti redovito pratiti razvoj pravnog i nadzornog okvira za priznate društva koja se bave poravnanjem i priznate klirinške kuće te ispunjavanje uvjeta na temelju kojih je donesena ova Odluka.

               (24)

               Redovitim preispitivanjem pravnih i nadzornih sustava koji se u Indiji primjenjuju na središnje druge ugovorne strane s odobrenjem za rad u toj trećoj zemlji ne bi se smjela dovoditi u pitanje mogućnost da Komisija bilo kada izvan razdoblja općeg preispitivanja provede posebno preispitivanje ako zbog relevantnih događanja mora ponovno procijeniti istovrijednost odobrenu ovom Odlukom. Na temelju takve ponovne procjene ova bi se Odluka mogla staviti izvan snage.

               (25)

               Mjere predviđene ovom Odlukom u skladu su s mišljenjem Europskog odbora za vrijednosne papire,

         DONIJELA JE OVU ODLUKU:
   Članak 1.
   1.   Za potrebe članka 25. stavka 6. Uredbe (EU) br. 648/2012 pravni i nadzorni sustavi Indije koji se sastoje od Zakona o ugovorima za vrijednosne papire iz 1956., Uredbe o ugovorima za vrijednosne papire i Uredbe o burzama i društvima koje se bave poravnanjem iz 2012. (Uredbe) te od Okružnice od 4. rujna 2013. i koji se primjenjuju na priznate klirinške korporacije koje ondje imaju odobrenje, smatraju se istovrijednima zahtjevima utvrđenima Uredbom (EU) br. 648/2012.
   2.   Za potrebe članka 25. stavka 6. Uredbe (EU) br. 648/2012 pravni i nadzorni sustavi Indije koji se sastoje od Zakona o platnom sustavu i sustavu namire iz 2007. i Uredbi o platnom sustavu i sustavu namire iz 2008., kako su dopunjeni Dokumentom o politikama za uređenje i nadzor infrastruktura financijskih tržišta, i koji se primjenjuju na priznate klirinške kuće s odobrenjem za rad u toj trećoj zemlji, smatraju se istovrijednima zahtjevima utvrđenima Uredbom (EU) br. 648/2012.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 15. prosinca 2016.

            Za Komisiju

            Predsjednik

         Jean-Claude JUNCKER

      (1)  SL L 201, 27.7.2012., str. 1.

      (2)  Od 1. rujna 2014. Odbor za platni sustav i sustav namire promijenio je naziv u Odbor za platne i tržišne infrastrukture.


title: 2013/249/EU: Provedbena odluka Komisije od 27. svibnja 2013. o izmjeni Odluke 2009/852/EZ o prijelaznim mjerama u skladu s uredbama (EZ) br. 852/2004 i (EZ) br. 853/2004 Europskog parlamenta i Vijeća u pogledu prerade sirovog mlijeka koje ne ispunjava zahtjeve u određenim objektima za preradu mlijeka u Rumunjskoj i o strukturnim zahtjevima za takve objekte (priopćena pod brojem dokumenta C(2013) 2803)Tekst značajan za EGP

text:
               13/Sv. 062

               HR

               Službeni list Europske unije

               323

         32013D0249

               L 143/26

               SLUŽBENI LIST EUROPSKE UNIJE

               27.05.2013.

         PROVEDBENA ODLUKA KOMISIJE
   od 27. svibnja 2013.
   o izmjeni Odluke 2009/852/EZ o prijelaznim mjerama u skladu s uredbama (EZ) br. 852/2004 i (EZ) br. 853/2004 Europskog parlamenta i Vijeća u pogledu prerade sirovog mlijeka koje ne ispunjava zahtjeve u određenim objektima za preradu mlijeka u Rumunjskoj i o strukturnim zahtjevima za takve objekte
   (priopćena pod brojem dokumenta C(2013) 2803)
   (Tekst značajan za EGP)
   (2013/249/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1), a posebno prvi stavak njezinog članka 9.,
   budući da:

               (1)

               Odlukom Komisije 2009/852/EZ (2) omogućuje se da se zahtjevi utvrđeni u Uredbi (EZ) br. 853/2004, Prilog III,. odjeljak IX., poglavlje I., potpoglavlja II. i III. do 31. prosinca 2013. ne primjenjuju na objekte za preradu mlijeka u Rumunjskoj navedene u prilozima II. i III. toj Odluci.

               (2)

               U skladu s Odlukom 2009/852/EZ, određeni objekti za preradu mlijeka navedeni u Prilogu II. toj Odluci mogu na odvojenim proizvodnim linijama prerađivati mlijeko koje ne udovoljava zahtjevima.

               (3)

               Rumunjska je 15. veljače 2013. Komisiji poslala revidirani i ažurirani popis tih objekata za preradu mlijeka.

               (4)

               Na tom revidiranom i ažuriranom popisu, objekt pod brojem L35 SC DANONE PDPA ROMANIA SRL uklonjen je iz Priloga II. i ima dozvolu samo za preradu mlijeka koje udovoljava zahtjevima za stavljanje na tržište EU-a.

               (5)

               Objekt pod brojem MM 1795 SC CALITATEA SRL dobio je dozvolu za preradu sirovog mlijeka koje udovoljava zahtjevima i sirovog mlijeka koje ne udovoljava zahtjevima, bez odvajanja i, slijedom toga, trebalo bi ga ukloniti iz Priloga II. i prenijeti u Prilog III. istoj Odluci.

               (6)

               Izbrisano je 17 objekata trenutačno navedenih u Prilogu III. Odluci 2009/852/EZ jer imaju dozvolu da na tržište unutar Unije stavljaju mliječne proizvode jer koriste samo mlijeko koje udovoljava uvjetima. Ti su objekti bili navedeni u tablici u Prilogu III. Odluci 2009/852/EZ pod br. 1(AB 641 SC BIOMILK SRL); br. 6 (L78 SC ROMFULDA PROD SRL), br. 9 (BN 2399 SC CARMO-LACT PROD SRL), br. 13 (L140 S.C. CARMOLACT SRL), br. 29 (CT 30 EASTERN EUROPEAN FOODS SRL), br. 40 (L124 SC PRIMULACT SRL, ime je promijenjeno u: SC LACTATE HARGHITA SA), br. 41(HR119 BOMILACT SRL), br. 42 (HR 625 LACTIS SRL), br. 43 (HR 213 PAULACT SA), br. 45 (IS 1540 PROMILCH SRL), br. 46 (L18 S.C. EUROCHEESE SRL), br. 56 (L121 SC MIRDATOD PROD SRL), br. 69 (SM 4189 PRIMALACT SRL), br. 70 (L5 SC NIRO SERV COM SRL), br. 74 (SV 1562 BUCOVINA SA SUCEAVA), br. 81 (L80 SC INDUSTRIAL MARIAN SRL), br. 82 (VN 231 VRANLACT SA).

               (7)

               Nadalje, 6 objekata trenutačno navedenih u Prilogu III. Odluci 2009/852/EZ zatvoreno je i, slijedom toga, trebalo bi ih ukloniti s tog popisa. Ti su objekti bili navedeni u tablici u Prilogu III. Odluci 2009/852/EZ pod br. 26 (CT 225 MIH PROD SRL), br. 28 (CT 258 BINCO LACT SRL), br. 30 (CT 15 SC NIC COSTI TRADE SRL), br. 32 (L82 SC TOTALLACT GROUP SA), br. 33 (DJ80 SC DUVADI PROD COM SRL), br. 75 (SV 1888 SC TOCAR PROD SRL), br. 76 (SV 4909 SC ZADA PROD SRL).

               (8)

               U Rumunjskoj je 6 objekata zatražilo da ih se po prvi put uvrsti u Prilog III. Odluci 2009/852/EZ. Ti su objekti umetnuti u popis pod brojem 8 (L 185 SC SIMCODRIN COM SRL), br. 17 (L 83 SC KAZAL SRL), br. 45 (L169 SC DOBREAN SRL), br. 46 (L152 AGROTRANSCOMEX SRL), br. 61 (L199 SC LACTO-BOROAIA SRL), br. 40 (L 189 SC CALITATEA SRL).

               (9)

               Odluku 2009/852/EZ bi stoga trebalo na odgovarajući način izmijeniti.

               (10)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi II. i III. Odluci 2009/852/EZ zamjenjuju se tekstom iz Priloga ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 27. svibnja 2013.

            Za Komisiju

         Tonio BORG

            Član Komisije

      (1)  SL L 139, 30.4.2004., str. 55.

      (2)  SL L 312, 27.11.2009., str. 59.
   PRILOG
   Prilozi II. i III. Odluci 2009/852/EZ zamjenjuju se sljedećim:
   „
         PRILOG II.

            POPIS OBJEKATA KAKO JE NAVEDENO U ČLANKU 3.

                     Br.

                     Broj veterinarskog odobrenja

                     Naziv objekta

                     Adresa (grad/selo/županija)

         PRILOG III.

            POPIS OBJEKATA KAKO JE NAVEDENO U ČLANKU 4.

                     Br.

                     Broj veterinarskog odobrenja

                     Naziv objekta

                     Adresa (grad/selo/županija)

                     1

                     L 175

                     SC LACTATE C.H. SRL

                     Sânmiclăuș, județul Alba, 517761

                     2

                     L 172

                     SC MOISI SERV COM SRL

                     Borșa, nr. 8, județul Bihor, 417431

                     3

                     L 136

                     SC CÂMPANEII PREST SRL

                     Hidișelul de Sus, județul Bihor, 417277

                     4

                     L72

                     SC LACTOMUNTEAN SRL

                     Teaca, județul Bistrița-Năsăud, 427345

                     5

                     L107

                     SC BENDEAR CRIS PROD COM SRL

                     Șieu Măgheruș, județul Bistrița-Năsăud, 427295

                     6

                     L110

                     SC LECH LACTO SRL

                     Lechința, județul Bistrița-Năsăud, 427105

                     7

                     L 171

                     SC ELIEZER SRL

                     Lunca Ilvei, județul Bistrița-Năsăud, 427125

                     8

                     L 185

                     SC SIMCODRIN COM SRL

                     Budești-Fânațe, județul Bistrița-Năsăud, 427374

                     9

                     L3

                     SC ABY IMPEX SRL

                     Șendriceni, județul Botoșani, 717380

                     10

                     L116

                     SC RAM SRL

                     Ibănești, județul Botoșani, 717215

                     11

                     L154

                     S.C. CAS SRL

                     Braila, judetul Braila, 810224

                     12

                     L148

                     S.C. LACTAS S.R.L.

                     Ianca, judetul Braila, 815200

                     13

                     L 177

                     SC IANIS DIM SRL

                     Lehliu Gară, județul Călărași, 915300

                     14

                     L129

                     SC BONAS IMPORT EXPORT SRL

                     Dezmir, județul Cluj, 407039

                     15

                     L84

                     SC PICOLACT PRODCOM SRL

                     Iclod, județul Cluj, 407335

                     16

                     L149

                     S.C. COMLACT SRL

                     Corusu, judetul Cluj, 407056

                     17

                     L 83

                     SC KAZAL SRL

                     Dej, județul Cluj, 405200

                     18

                     L43

                     SC DTM MILK LOGISTIC SRL

                     Ion Corvin, județul Constanța, 907150

                     19

                     L40

                     SC BETINA IMPEX SRL

                     Ovidiu, județul Constanța, 905900

                     20

                     L41

                     SC ELDA MEC SRL

                     Topraisar, județul Constanța, 907210

                     21

                     L87

                     SC NICULESCU PROD SRL

                     Cumpăna, județul Constanța, 907105

                     22

                     L118

                     SC ASSLA KAR SRL

                     Medgidia, județul Constanța, 905600

                     23

                     L130

                     SC MUNTINA PROD SRL

                     Constanța, județul Constanța, 900735

                     24

                     L 173

                     SC IAN PROD SRL

                     Târgușor, județul Constanța, 90727

                     25

                     L 181

                     SC LACTO GENIMICO SRL

                     Hârșova, județul Constanța, 905400

                     26

                     L 180

                     SC LACTIDO SA

                     Craiova, județul Dolj, 200378

                     27

                     L91

                     SC COSMILACT SRL

                     Schela, județul Galați, 807265

                     28

                     L 113

                     SC LACTA SA

                     Giurgiu, județul Giurgiu, 080556

                     29

                     L 179

                     SC SEKAM PROD SRL

                     Novaci, județul Gorj, 215300

                     30

                     L49

                     SC ARTEGO SA

                     Târgu Jiu, Gorj, 210257

                     31

                     L65

                     SC KARPATEN MILK

                     Suseni, județul Harghita, 537305

                     32

                     L99

                     SC VALIZVI PROD COM SRL

                     Gârbovi, județul Ialomița, 927120

                     33

                     L47

                     SC OBLAZA SRL

                     Bârsana, județul Maramureș, 437035

                     34

                     L85

                     SC AVI-SEB IMPEX SRL

                     Copalnic Mănăștur, județul Maramureș, 437103

                     35

                     L86

                     SC ZEA SRL

                     Boiu Mare, județul Maramureș, 437060

                     36

                     L16

                     SC ROXAR PROD COM SRL

                     Cernești, județul Maramureș, 437085

                     37

                     L134

                     SC MULTILACT SRL

                     Baia Mare, județul Maramureș, 430015

                     38

                     L 191

                     SC WROMSAL SRL

                     Satulung, județul Maramureș, 437270

                     39

                     L190

                     SC ONY SRL

                     Larga, județul Maramureș, 437317

                     40

                     L189

                     SC CALITATEA SRL

                     Tăuții Măgherăuș, județul Maramureș, 437349

                     41

                     L54

                     SC RODLACTA SRL

                     Fărăgău, județul Mureș, 547225

                     42

                     L108

                     SC LACTEX REGHIN SRL

                     Solovăstru, județul Mureș, 547571

                     43

                     L 29

                     SC HELIANTUS PROD

                     Reghin, județul Mureș, 545300

                     44

                     L 176

                     SC GLOBIVET PHARM SRL

                     Batoș, județul Mureș, 547085

                     45

                     L 169

                     SC DOBREAN SRL

                     Ideciu de Sus, județul Mureș, 547362

                     46

                     L 152

                     SC AGROTRANSCOMEX SRL

                     Miercurea Nirajului, județul Mureș, 547410

                     47

                     L 184

                     SC COMPLEX AGROALIMENTAR SRL

                     Bicaz, județul Neamț, 615100

                     48

                     L96

                     SC PROD A.B.C. COMPANY SRL

                     Grumăzești, județul Neamț, 617235

                     49

                     L101

                     SC 1 DECEMBRIE SRL

                     Târgu Neamț, județul Neamț, 615235

                     50

                     L106

                     SC RAPANU SR. COM SRL

                     Petricani, județul Neamț, 617315

                     51

                     L6

                     SC LACTA HAN PROD SRL

                     Urecheni, județul Neamt, 617490

                     52

                     L123

                     SC PROCOM PASCAL SRL

                     Păstrăveni, județul Neamț, 617300

                     53

                     L100

                     SC ALTO IMPEX SRL

                     Provița de Jos, județul Prahova, 107477

                     54

                     L88

                     SC AGROMEC CRASNA SA

                     Crasna, județul Sălaj, 457085

                     55

                     L89

                     SC OVINEX SRL

                     Sărmășag, județul Sălaj, 457330

                     56

                     L71

                     SC LACTO SIBIANA SA

                     Șura Mică, județul Sibiu, 557270

                     57

                     L36

                     SC PROLACT PROD COM SRL

                     Vicovu de Sus, județul Suceava, 727610

                     58

                     L81

                     SC RARAUL SA

                     Câmpulung Moldovenesc, județul Suceava, 727100

                     59

                     L166

                     SC BUCOVINA SA FALTICENI

                     Fălticeni, județul Suceava, 725200

                     60

                     L 167

                     SC ECOLACT SRL

                     Milișăuți, județul Suceava, 727360

                     61

                     L 199

                     SC LACTO-BOROAIA SRL

                     Boroaia, jud. Suceava, 727040

                     62

                     L 168

                     SC VIOLACT SRL

                     Putineiu, județul Teleorman, 147285

                     63

                     L 186

                     SC MADIS BIG COM SRL

                     Videle, județul Teleorman, 145300

                     64

                     L 163

                     SC COMALACT SRL

                     Nanov, județul Teleorman, 147215

               L43 - SC LACTOCORV SRL, județul Constanța – naziv mu je promijenjen u: SC DTM MILK LOGISTIC SRL
         L 186 - SC BIG FAMILY SRL județul Teleorman – naziv mu je promijenjen u: SC MADIS BIG COM SRL
      ”


title: Provedbena odluka Komisije (EU) 2015/1120 оd 8. srpnja 2015. o izuzimanju traženja nafte i plina u Grčkoj od primjene Direktive 2004/17/EZ Europskog parlamenta i Vijeća o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga (priopćeno pod brojem dokumenta C(2015) 4512) (Tekst značajan za EGP)

text:
               10.7.2015

               HR

               Službeni list Europske unije

               L 182/88

         PROVEDBENA ODLUKA KOMISIJE (EU) 2015/1120
   оd 8. srpnja 2015.
   o izuzimanju traženja nafte i plina u Grčkoj od primjene Direktive 2004/17/EZ Europskog parlamenta i Vijeća o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga

         (priopćeno pod brojem dokumenta C(2015) 4512)

   (Vjerodostojan je samo tekst na grčkom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga (1), a posebno njezin članak 30. stavak 4.,
   uzimajući u obzir zahtjev koji je porukom e-pošte od 2. veljače 2015. predalo društvo Hellenic Petroleum S.A.,
   budući da:
   I.   ČINJENICE

               (1)

               Dana 2. veljače 2015. društvo Hellenic Petroleum S.A. (dalje u tekstu: „podnositelj zahtjeva”) podnijelo je Komisiji porukom e-pošte zahtjev u skladu s člankom 35. stavkom 1. Direktive 2014/25/EU Europskog parlamenta i Vijeća (2). U skladu s tim zahtjevom, od Komisije je zatraženo da utvrdi da se odredbe Direktive 2004/17/EZ i postupci nabave iz te Direktive ne primjenjuju na traženje nafte i plina u Grčkoj.

               (2)

               Isti je podnositelj zahtjeva 23. prosinca 2014. u skladu s člankom 35. stavkom 1. Direktive 2014/25/EU podnio zahtjev o traženju nafte i plina te proizvodnji nafte i plina u Grčkoj. Komisija je 8. siječnja 2015. odgovorila navodeći da je zahtjev nepotpun i da će stoga u skladu s odredbama trećeg podstavka točke 1. Priloga IV. Direktivi 2014/25/EU rok za donošenje odgovarajuće provedbene odluke započeti prvog radnog dana nakon primitka potpunih informacija. Podnositelj zahtjeva ponovno je podnio potpuni zahtjev 2. veljače 2015. Međutim, taj zahtjev nije obuhvaćao proizvodnju nafte i plina nego samo djelatnost traženja nafte i plina.

               (3)

               Dopisom od 5. ožujka 2015. Komisija je obavijestila Grčku o zahtjevu podnesenom u skladu s prvim podstavkom članka 30. stavka 5. Direktive 2004/17/EZ i zatražila od te države članice dodatne informacije.

         II.   PRAVNI OKVIR

               (4)

               Direktiva 2004/17/EZ primjenjuje se do stavljanja izvan snage na dodjelu ugovora za traženje nafte i plina, osim ako je ta djelatnost izuzeta u skladu s člankom 30. te Direktive. Međutim, kad je riječ o postupku, odredbe Direktive 2014/25/EU primjenjuju se na zahtjeve za izuzeće jer materijalni uvjeti za dodjelu izuzeća ostaju nepromijenjeni u pogledu sadržaja.

               (5)

               U skladu s člankom 30. Direktive 2004/17/EZ ugovori kojima se namjerava omogućiti obavljanje jedne od djelatnosti koje se spominju u člancima od 3. do 7. te Direktive nisu predmet te Direktive ako je, u državi članici u kojoj se ta djelatnost obavlja, ona izravno izložena natjecanju na tržištima kojima pristup nije ograničen. Izravno izlaganje tržišnom natjecanju ocjenjuje se na temelju objektivnih kriterija, uzimajući u obzir posebne značajke predmetnog sektora. Smatra se da pristup predmetnom tržištu nije ograničen ako je država članica provela i primjenjuje zakonodavstvo Unije u pogledu otvaranja relevantnog tržišta kao što je utvrđeno u Prilogu XI. Direktive 2004/17/EZ. U skladu s točkom G. tog Priloga XI. Direktiva 94/22/EZ Europskog parlamenta i Vijeća (3) relevantno je zakonodavstvo Unije u pogledu otvaranja tržišta za istraživanje i vađenje nafte ili plina.

               (6)

               Grčka je prenijela u nacionalno zakonodavstvo (4) i primijenila Direktivu 94/22/EZ. Stoga se smatra da pristup tržištu za traženje i vađenje nafte ili plina nije ograničen u skladu s člankom 30. stavkom 3. prvim podstavkom Direktive 2004/17/EZ.

               (7)

               Za potrebe ocjenjivanja je li relevantna djelatnost izložena izravnom natjecanju na tržištima na koja se ova Odluka odnosi, potrebno je uzeti u obzir tržišni udio glavnih sudionika i stupanj koncentracije tih tržišta.

               (8)

               Ovom odlukom ne dovodi se u pitanje primjena pravila o tržišnom natjecanju.

         III.   PROCJENA

               (9)

               Podnositelj zahtjeva grčko je javno poduzeće aktivno na tržištu nafte i plina.

               (10)

               Zahtjev je ograničen na traženja nafte i plina. Podnositelj zahtjeva od grčke je države dobio, zajedno s društvima Edison International SpA i Petroceltic Resources Plc, s kojima tvori konzorcij (svako društvo ima udio od 33,3 %), prava na iskorištavanje odobalnog polja u zaljevu Western Patraikos. U tom je konzorciju podnositelj zahtjeva nositelj projekta te je nadležan za traženje, procjenu, razvoj, proizvodnju i stavljanje izvan pogona. Podnositelj zahtjeva odgovoran je za sve nabave koje su potrebne za razvoj djelatnosti traženja i proizvodnje.

               (11)

               Grčka je nedavno organizirala niz otvorenih postupaka u dva kruga izdavanja dozvola u kojima su svi poduzetnici koji zadovoljavaju standardne kriterije u skladu s relevantnim propisima EU-a imali priliku sudjelovati. U prvom krugu dozvole za traženje dodijeljene su, osim navedenom konzorciju, i poduzećima Energean Oil and Gas – Energeiaki Aigaiou Anonimi Etaireia Erevnas kai Paragogis Ydrogonanthrakon i Petra Petroleum (s udjelima 80 % – 20 %) za blok Ioannina te Energean Oil and Gas – Energeiaki Aigaiou Anonimi Etaireia Erevnas kai Paragogis Ydrogonanthrakon i Trajan Oil & Gas Limited (s udjelima 60 % – 40 %) za blok Katakolon. Drugi krug izdavanja dozvola objavljen je u studenome 2014. te su sve zainteresirane strane pozvane da sudjeluju u postupku dodjele dozvola za traženje i iskorištavanje za 20 odobalnih blokova u zapadnoj Grčkoj.

               (12)

               Prema utvrđenoj praksi Komisije (5) trebalo bi smatrati da traženje nafte i prirodnog plina čini jedno relevantno tržište proizvoda jer nije moguće u početku odrediti hoće li rezultat traženja biti pronalaženje nafte ili prirodnog plina. Nadalje, u skladu s takvom praksom, trebalo bi se smatrati da to tržište po svom geografskom opsegu obuhvaća cijeli svijet. S obzirom na to da nema naznaka da bi u ovom slučaju definicija geografskog opsega tržišta bila drugačija, treba je zadržati za potrebe ove Odluke.

               (13)

               Tržišni udjeli subjekata koji se bave traženjem mogu se mjeriti u odnosu na tri varijable: kapitalne rashode, dokazane rezerve i očekivanu proizvodnju.

               (14)

               Uporaba kapitalnih rashoda za mjerenje tržišnih udjela subjekata na tržištu traženja smatra se, međutim, neprikladnom zbog raspona razlika između potrebnih razina ulaganja koje mogu biti potrebne u različitim zemljopisnim područjima. Ostala dva parametra, naime dokazane rezerve i očekivana proizvodnja, obično se primjenjuju za procjenu tržišnih udjela gospodarskih subjekata u tom sektoru (6).

               (15)

               Prema dostupnim informacijama, dokazane rezerve nafte i plina u svijetu od 31. prosinca 2013. iznose ukupno 469,7 milijardi standardnih kubičnih metara ekvivalenta nafte (dalje u tekstu: „Sm3 o. e.”) (7). Od 31. prosinca 2013. Grčka ima manje od 0,03 % udjela dokazanih rezervi nafte i 0 % udjela dokazanih rezervi prirodnog plina. U skladu sa zahtjevom, preliminarne procjene/predviđanja pokazuju da se u blokovima za koje su koncesije već dodijeljene mogu potencijalno pronaći 253 – 283 milijuna bačvi sirove nafte. Čak i ako te procjene budu potvrđene i postanu dokazane rezerve (8), relevantni udio Grčke na svjetskom tržištu ostao bi zanemarivo malen (manje od 0,05 %).

               (16)

               Pojedinačni udio poduzeća koja djeluju ili će u bliskoj budućnosti djelovati u Grčkoj bit će još manji. Podnositelj zahtjeva nije proizveo nimalo nafte ili prirodnog plina u Grčkoj ili u bilo kojoj drugoj državi u prošle tri financijske godine.

               (17)

               Tržište traženja nije jako koncentrirano. Osim poduzeća u državnom vlasništvu, tržištu je svojstvena i prisutnost tri međunarodna vertikalno integrirana privatna subjekta koje se naziva „super majors” (BP, ExxonMobil i Shell) te određeni broj subjekata koje se naziva „majors”. Ti su elementi pokazatelji izravne izloženosti tržišnom natjecanju.

         IV.   ZAKLJUČAK

               (18)

               Uzimajući u obzir čimbenike iz uvodnih izjava 1. – 17., uvjet izravnog izlaganja tržišnom natjecanju utvrđen u članku 30. stavku 1. Direktive 2004/17/EZ treba smatrati ispunjenim u Grčkoj.

               (19)

               S obzirom na to da se uvjet neograničenog pristupa tržištu smatra ispunjenim, Direktiva 2004/17/EZ ne bi se trebala primjenjivati kad naručitelji dodjeljuju ugovore kojima je namjena omogućivanje provođenja traženja nafte i prirodnog plina u Grčkoj, ni kada su projektni natječaji organizirani za obavljanje takve djelatnosti u tom zemljopisnom području.

               (20)

               Ova se Odluka temelji na pravnom i činjeničnom stanju od siječnja 2015. do svibnja 2015. kako proizlazi iz informacija koje je dostavio podnositelj zahtjeva. Može ju se revidirati ako uslijed znatnih promjena pravnog ili činjeničnog stanja uvjeti za primjenjivost članka 30. stavka 1. Direktive 2004/17/EZ ne budu više ispunjeni.

               (21)

               Mjere predviđene ovom Odlukom u skladu su s mišljenjem Savjetodavnog odbora za ugovore o javnoj nabavi,

         DONIJELA JE OVU ODLUKU:
   Članak 1.
   Direktiva 2004/17/EZ ne primjenjuje se na ugovore koje dodjeljuju naručitelji i kojima je namjena omogućivanje provođenja traženja nafte i prirodnog plina u Grčkoj.
   Članak 2.
   Ova je Odluka upućena Helenskoj Republici.

      Sastavljeno u Bruxellesu 8. srpnja 2015.

            Za Komisiju

         Elżbieta BIEŃKOWSKA

            Članica Komisije

      (1)  SL L 134, 30.4.2004., str. 1.

      (2)  Direktiva 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ (SL L 94, 28.3.2014., str. 243.).

      (3)  Direktiva 94/22/EZ Europskog parlamenta i Vijeća od 30. svibnja 1994. o uvjetima za davanje i korištenje odobrenja za traženje, istraživanje i proizvodnju ugljikovodika (SL L 164, 30.6.1994., str. 3.).

      (4)  Zakon br. 2289/1995 o traženju i iskorištavanju ugljikovodika te Zakon br. 4001/2011.

      (5)  Vidjeti pogotovo Odluku Komisije od 19. studenoga 2007. kojom se koncentraciju proglašava sukladnom sa zajedničkim tržištem (predmet br. COMP/M.4934 – KAZMUNAIGAZ/ROMPETROL) u skladu s Uredbom Vijeća (EZ) br. 139/2004 (SL C 31, 5.2.2008., str. 2.).

      (6)  Vidjeti pogotovo točke 25. i 27. Odluke Komisije 2004/284/EZ od 29. rujna 1999. kojom se koncentraciju proglašava sukladnom sa zajedničkim tržištem i Sporazumom o EGP-u (predmet br. IV/M.1383 – Exxon/Mobil) (SL L 103, 7.4.2004., str. 1.), te naknadne odluke, među ostalim, Odluku Komisije od 3. svibnja 2007. kojom se koncentraciju proglašava sukladnom sa zajedničkim tržištem (predmet br. COMP/M.4545 – STATOIL/HYDRO) u skladu s Uredbom Vijeća (EZ) br. 139/2004 (SL C 130, 12.6.2007., str. 8.).

      (7)  Vidjeti točku 5.2.1. zahtjeva i izvore koji se u njoj citiraju, a pogotovo British Petroleum Statistical Review of World Energy iz lipnja 2014.

      (8)  283 milijuna bačvi sirove nafte, što je jednako otprilike 0,045 milijardi kubičnih metara sirove nafte.


title: Provedbena odluka Vijeća (ZVSP) 2017/1459 od 10. kolovoza 2017. o provedbi Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
               11.8.2017

               HR

               Službeni list Europske unije

               L 208/38

         PROVEDBENA ODLUKA VIJEĆA (ZVSP) 2017/1459
   od 10. kolovoza 2017.
   o provedbi Odluke (ZVSP) 2016/849 o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (1), a posebno njezin članak 33. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. svibnja 2016. donijelo Odluku (ZVSP) 2016/849.

               (2)

               Odbor Vijeća sigurnosti Ujedinjenih naroda 5. kolovoza 2017. donio je Rezoluciju 2371 (2017), kojom su devet osoba i četiri subjekta dodani na popis osoba i subjekata koji podliježu mjerama ograničavanja te su izmijenjeni unosi za dvije osobe koje podliježu mjerama ograničavanja.

               (3)

               Prilog I. Odluci (ZVSP) 2016/849 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilog I. Odluci (ZVSP) 2016/849 mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 10. kolovoza 2017.

            Za Vijeće

            Predsjednik

         M. MAASIKAS

      (1)  SL L 141, 28.5.2016., str. 79.

      PRILOG
      Osobe i subjekti navedeni niže na popisu dodaju se na popis osoba i subjekata koji podliježu mjerama ograničavanja iz Priloga I. Odluci (ZVSP) 2016/849.
      A.   Osobe

                  Ime

                  Drugo ime

                  Podaci za identifikaciju

                  Datum uvrštenja na popis UN-a

                  Obrazloženje

                  54.

                  Choe Chun Yong

                  Ch'oe Ch'un-yo'ng

                  Državljanstvo: DNRK
                  Broj putovnice: 654410078
                  Spol: muški

                  4.8.2017.

                  Predstavnik Ilsim International Bank koja je povezana s vojskom DNRK-a i u bliskoj vezi s poduzećem Korea Kwangson Banking Corporation. Ilsim International Bank pokušala je izbjeći sankcije Ujedinjenih naroda.

                  55.

                  Han Jang Su

                  Chang-Su Han

                  Datum rođenja: 8.11.1969.
                  Mjesto rođenja: Pjongjang, DNRK
                  Državljanstvo: DNRK
                  Broj putovnice: 745420176, ističe 19.10.2020.
                  Spol: muški

                  4.8.2017.

                  Glavni predstavnik Foreign Trade Bank.

                  56.

                  Jang Song Chol

                  Datum rođenja: 12.3.1967.
                  Državljanstvo: DNRK

                  4.8.2017.

                  Jang Song Chol je inozemni zastupnik za Korea Mining Development Corporation (KOMID).

                  57.

                  Jang Sung Nam

                  Datum rođenja: 14.7.1970.
                  Državljanstvo: DNRK
                  Broj putovnice: 563120368, izdana 22.3.2013. Datum isteka putovnice: 22.3.2018.
                  Spol: muški

                  4.8.2017.

                  Voditelj inozemne podružnice Tangun Trading Corporation, prvenstveno odgovorne za nabavu robe i tehnologije za potporu obrambenih programa DNRK-a za istraživanje i razvoj.

                  58.

                  Jo Chol Song

                  Cho Ch'o'l-so'ng

                  Datum rođenja: 25.9.1984.
                  Državljanstvo: DNRK
                  Broj putovnice: 654320502, ističe 16.9.2019.
                  Spol: muški

                  4.8.2017.

                  Zamjenik predstavnika društva Korea Kwangson Banking Corporation, koje pruža financijske usluge kao potporu banci Tanchon Commercial Bank i poduzeću Korea Hyoksin Trading, podređenom subjektu poduzeća Korea Ryonbong General Corporation.

                  59.

                  Kang Chol Su

                  Datum rođenja: 13.2.1969.
                  Državljanstvo: DNRK
                  Broj putovnice: 472234895

                  4.8.2017.

                  Službenik poduzeća Korea Ryonbong General Corporation, specijaliziranoga za kupnju robe za obrambenu industriju DNRK-a i potporu u prodaji robe DNRK-a povezane s vojskom. Svojim nabavama također vjerojatno podupire program kemijskog oružja DNRK-a.

                  60.

                  Kim Mun Chol

                  Kim Mun-ch'o'l

                  Datum rođenja: 25.3.1957.
                  Državljanstvo: DNRK

                  4.8.2017.

                  Predstavnik Korea United Development Bank.

                  61.

                  Kim Nam Ung

                  Državljanstvo: DNRK
                  Broj putovnice: 654110043

                  4.8.2017.

                  Predstavnik Ilsim International Bank, koja je povezana s vojskom DNRK-a i u bliskoj vezi s poduzećem Korea Kwangson Banking Corporation. Ilsim International Bank pokušala je izbjeći sankcije Ujedinjenih naroda.

                  62.

                  Pak Il Kyu

                  Pak Il-Gyu

                  Državljanstvo: DNRK
                  Broj putovnice: 563120235
                  Spol: muški

                  4.8.2017.

                  Službenik poduzeća Korea Ryonbong General Corporation, specijaliziranoga za kupnju robe za obrambenu industriju DNRK-a i potporu Pjongjangu u prodaji robe povezane s vojskom. Svojim nabavama također vjerojatno podupire program kemijskog oružja DNRK-a.

            B.   Subjekti

                  Ime

                  Drugo ime

                  Lokacija

                  Datum uvrštenja na popis UN-a

                  Druge informacije

                  47.

                  Foreign Trade Bank

                  Zgrada FTB-a, Jungsong-dong, Središnji distrikt, Pjongjang, DNRK

                  4.8.2017.

                  Foreign Trade Bank je banka u državnom vlasništvu i djeluje kao najvažnija banka za devizno poslovanje DNRK-a te je osigurala ključnu financijsku potporu za Korea Kwangson Banking Corporation.

                  48.

                  Korejsko nacionalno osiguravajuće društvo (Korean National Insurance Company – KNIC)

                  Korejsko nacionalno osiguravajuće društvo (Korean National Insurance Corporation – KNIC).
                  Korejsko strano osiguravajuće društvo (Korea Foreign Insurance Company)

                  Središnji distrikt, Pjongjang, DNRK

                  4.8.2017.

                  Korejsko nacionalno osiguravajuće društvo je društvo sa sjedištem u DNRK-u za financijske usluge i usluge osiguranja koje je povezano s Uredom 39.

                  49.

                  Koryo Credit Development Bank

                  Daesong Credit Development Bank; Koryo Global Credit Bank; Koryo Global Trust Bank

                  Pjongjang, DNRK

                  4.8.2017.

                  Koryo Credit Development Bank posluje u sektoru financijskih usluga u gospodarstvu DNRK-a.

                  50.

                  Skupina poduzeća Mansudae Overseas Project

                  Mansudae Art Studio

                  Pjongjang, DNRK

                  4.8.2017.

                  Skupina poduzeća Mansudae Overseas Project uključena je u izvoz radnika iz DNRK-a u druge zemlje za građevinske aktivnosti uključujući kipove i spomenike s ciljem ostvarivanja prihoda za vladu DNRK-a ili Radničku stranku Koreje, ili je takav izvoz pomagala ili bila odgovorna za njega. U skladu s izvješćima skupina poduzeća Mansudae Overseas Project poslovala je u zemljama Afrike i u jugoistočnoj Aziji, uključujući Alžir, Angolu, Bocvanu, Benin, Čad, Demokratsku Republiku Kongo, Ekvatorsku Gvineju, Kambodžu, Maleziju, Mozambik, Madagaskar, Namibiju, Siriju, Togo i Zimbabve.

            Sljedeći unosi za osobe koje podliježu mjerama ograničavanja kako je navedeno u Prilogu I Odluci (ZVSP) 2016/849 mijenjaju se kako slijedi:

                  Ime

                  Drugo ime

                  Podaci za identifikaciju

                  Datum uvrštenja na popis UN-a

                  Druge informacije

                  16.

                  Jang Bom Su

                  Jang Pom Su
                  Jang Hyon U

                  Datum rođenja: 15.4.1957. ili 22.2.1958.
                  Broj diplomatske putovnice: 836110034 Datum isteka: 1.1.2020.;
                  Državljanstvo: DNRK

                  2.3.2016.

                  Predstavnik banke Tanchon Commercial Bank u Siriji.

                  18.

                  Jon Myong Guk

                  Cho'n Myo'ng-kuk
                  Jon Yong Sang

                  Datum rođenja: 18.10.1976. ili 25.8.1976.
                  Broj putovnice: 4721202031; Datum isteka: 21.2.2017.
                  Broj diplomatske putovnice: 836110035 Datum isteka: 1.1.2020.;
                  Državljanstvo: DNRK

                  2.3.2016.

                  Predstavnik banke Tanchon Commercial Bank u Siriji.


title: 2014/513/EU: Provedbena odluka Komisije оd 31. srpnja 2014. o izmjeni Priloga Provedbenoj odluci 2014/178/EU u pogledu područja u Litvi, Latviji i Estoniji na koja se primjenjuju ograničenja zbog afričke svinjske kuge (priopćeno pod brojem dokumenta C(2014) 5583)  Tekst značajan za EGP

text:
               2.8.2014

               HR

               Službeni list Europske unije

               L 231/7

         PROVEDBENA ODLUKA KOMISIJE
   оd 31. srpnja 2014.
   o izmjeni Priloga Provedbenoj odluci 2014/178/EU u pogledu područja u Litvi, Latviji i Estoniji na koja se primjenjuju ograničenja zbog afričke svinjske kuge

         (priopćeno pod brojem dokumenta C(2014) 5583)

   (Tekst značajan za EGP)

      (2014/513/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice u cilju uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice u cilju uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (3), a posebno njezin članak 4. stavak 3.,
   budući da:

               (1)

               Provedbenom odlukom Komisije 2014/178/EU (4) utvrđuju se mjere kontrole zdravlja životinja u pogledu afričke svinjske kuge u određenim državama članicama. U Prilogu toj Odluci utvrđuju se i popisuju određena područja razvrstana prema razini rizika s obzirom na epidemiološku situaciju. Taj popis uključuje određene dijelove Italije, Poljske, Litve i Latvije.

               (2)

               Od 26. lipnja 2014. kod divljih svinja i domaćih svinja u Latviji utvrđena je prisutnost afričke svinjske kuge. Virus afričke svinjske kuge vjerojatno je unesen iz susjednih trećih zemalja koje su prijavile pojavu te bolesti. U blizini latvijske granice s trećim zemljama prijavljeno je nekoliko slučajeva izbijanja bolesti kod domaćih svinja, a u istom su području, do udaljenosti od 30 kilometara od navedene granice, otkriveni slučajevi izbijanja bolesti kod divljih svinja. Osim toga, pored granice s Estonijom u Latviji prijavljeno je nekoliko slučajeva izbijanja bolesti kod domaćih svinja te nekoliko slučajeva kod divljih svinja. I u Litvi su prijavljeni novi slučajevi, prvenstveno jedan slučaj izbijanja bolesti na svinjogojskom gospodarstvu u istočnom dijelu zemlje.

               (3)

               U procjeni rizika koji predstavlja situacija u pogledu zdravlja životinja u Litvi, Latviji i susjednim trećim zemljama potrebno je uzeti u obzir razvoj trenutačne epidemiološke situacije. Kako bi se usmjerile mjere kontrole zdravlja životinja, spriječilo širenje te bolesti i nepotrebno ometanje trgovine unutar Unije te izbjeglo da treće zemlje uvedu neopravdane prepreke trgovini, popis Unije koji sadržava područja obuhvaćena mjerama kontrole zdravlja životinja iz Provedbene odluke 2014/178/EU potrebno je izmijeniti i uzeti u obzir sadašnju situaciju zdravlja životinja u pogledu te bolesti u Litvi i Latviji.

               (4)

               Stoga je potrebno izmijeniti Prilog Provedbenoj odluci 2014/178/EU kako bi se uključila odgovarajuća područja u Litvi, Latviji i Estoniji.

               (5)

               Provedbenu odluku 2014/178/EU treba stoga na odgovarajući način izmijeniti.

               (6)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog Provedbenoj odluci 2014/178/EU mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 31. srpnja 2014.

            Za Komisiju

         Tonio BORG

            Član Komisije

      (1)  SL L 395, 30.12.1989., str. 13.

      (2)  SL L 224, 18.8.1990., str. 29.

      (3)  SL L 18, 23.1.2003., str. 11.

      (4)  Provedbena odluka Komisije 2014/178/EU od 27. ožujka 2014. o mjerama kontrole zdravlja životinja u pogledu afričke svinjske kuge u određenim državama članicama (SL L 95, 29.3.2014., str. 47.).

      PRILOG
      Prilog Provedbenoj odluci 2014/178/EU mijenja se kako slijedi:

                  1.

                  Dio I. mijenja se kako slijedi:

                              (a)

                              unos za Latviju zamjenjuje se sljedećim:
                              „3.   Latvija

                              Sljedeća područja u Latviji:

                                          Čitav okrug Mazsalaca.

                                          Čitav okrug Aloja.

                                          Čitav okrug Kocēni i grad Valmiera.

                                          Čitav okrug Priekuļi.

                                          U okrugu Rauna općina Rauna.

                                          Čitav okrug Smiltene.

                                          Čitav okrug Ape.

                                          U okrugu Ludza općine Cirma, Pureņi, Ņukši, Isnauda, Pilda, Nirza i Briģi.

                                          Čitav okrug Cibla.

                                          U okrugu Rēzekne općine Stoļerova, Griškāni, Čornaja, Lūznava, Malta, Feimaņi, Silmala, Ozolaine, Ozolmuiža i Sakstagala.

                                          U okrugu Viļāni općine Sokolki i Viļāni.

                                          U okrugu Riebiņi općine Riebiņi, Rušona, Silajāņi, Galēni i Stabulnieki.

                                          Čitav okrug Preiļi.

                                          U okrugu Līvāni općina Sutri.

                                          Čitav okrug Vārkava.

                                          U okrugu Daugavpils općine Dubna, Višķi, Ambeļi, Biķernieku, Naujene, Saliena, Vecsaliena, Skrudaliena, Demene, Laucesa, Tabore, Maļinova, Kalupe i Vabole.”

                                    ;

                              (b)

                              dodaje se sljedeći unos za Estoniju:
                              „4.   Estonija

                              Sljedeća područja u Estoniji:

                                          U okrugu Viljandi općine Karksi i Abja (uključujući općinu Moisakula).

                                          U okrugu Valga općine Põdrala, Helme, Puka, Hummuli, Õru, Palupera, Otepää, Tõlliste, Karula, Taheva i Sangaste te mjesta Valga i Tõrva.

                                          U okrugu Võru općine Urvaste, Antsla, Mõniste i Varstu.”

                                    ;

                              (c)

                              unos za Litvu zamjenjuje se sljedećim:
                              „1.   Litva

                              Sljedeća područja u Litvi:

                                          U okrugu Marijampolė općine Kalvarija, Marijampolė, Kazlų Rūda.

                                          U okrugu Kaunas općine Prienai i Birštonas.

                                          U okrugu Vilnius općine Trakai, Elektrėnai, grad Vilnius, Vilnius i Švenčionys.

                                          U okrugu Utena općine Molėtai, Utena, Zarasai i Visaginas.”

                  2.

                  U dijelu II. unos za Latviju zamjenjuje se sljedećim:
                  „3.   Latvija

                  Sljedeća područja u Latviji:

                              Čitav okrug Rūjiena.

                              U okrugu Naukšēni općina Ķoņi.

                              U okrugu Burtnieki općine Vecate, Matīši, Burtnieki i Valmiera.

                              Čitav okrug Beverīna.

                              U okrugu Valka općine Vijciems i Zvārtava.”

                  3.

                  Dio III. zamjenjuje se sljedećim:
                  „DIO III.
                  1.   Italija

                  Sljedeća područja u Italiji:

                              Sva područja Sardinije.

                        2.   Latvija

                  Sljedeća područja u Latviji:

                              Čitav okrug Zilupe.

                              U okrugu Ludza općine Rundēni i Istra.

                              U okrugu Rēzekne općine Puša, Mākoņkalns i Kaunata.

                              Čitav okrug Dagda.

                              Čitav okrug Aglona.

                              Čitav okrug Krāslava.

                              U okrugu Valka općine Kārķi, Ērģeme i Valka.

                              Čitav okrug Strenči.

                              U okrugu Burtnieki općine Ēvele i Rencēni.

                              U okrugu Naukšēni općina Naukšēni.

                        3.   Litva

                  Sljedeće područje u Litvi:

                              U okrugu Utena općina Ignalina.”


title: 2013/724/EU: Provedbena odluka Komisije оd 5. prosinca 2013. o financijskom doprinosu Unije za hitne mjere suzbijanja newcastleske bolesti na Cipru 2013. (priopćeno pod brojem dokumenta C(2013) 8560)

text:
               7.12.2013

               HR

               Službeni list Europske unije

               L 328/121

         PROVEDBENA ODLUKA KOMISIJE
   оd 5. prosinca 2013.
   o financijskom doprinosu Unije za hitne mjere suzbijanja newcastleske bolesti na Cipru 2013.
   (priopćeno pod brojem dokumenta C(2013) 8560)
   (Vjerodostojan je samo tekst na grčkom jeziku)
   (2013/724/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 6., stavak 2.,
   budući da:

               (1)

               Newcastleska bolest zarazna je virusna bolest peradi i drugih ptica koje se drže u zatočeništvu koja ozbiljno utječe na profitabilnost peradarstva te ometa trgovinu unutar Unije i izvoz u treće zemlje.

               (2)

               U slučaju izbijanja newcastleske bolesti postoji opasnost da se uzročnik bolesti proširi na druga peradarska gospodarstva u toj državi članici, ali i na druge države članice i treće zemlje trgovinom živom peradi ili njihovim proizvodima.

               (3)

               Direktivom Vijeća 92/66/EEZ (2) utvrđuju se mjere koje države članice u slučaju izbijanja newcastleske bolesti moraju odmah provesti kao hitnu mjeru za sprečavanje daljnjeg širenja virusa.

               (4)

               U skladu s člankom 84. Uredbe (EU, Euratom) br. 966/2012 Europskog parlamenta i Vijeća (3) preuzimanju obveza za izdatke iz proračuna Unije prethodi odluka o financiranju koju donosi institucija ili tijela kojima institucija delegira potrebne ovlasti, a u kojoj se navode ključni elementi djelovanja koje zahtjeva izdatke.

               (5)

               Odlukom 2009/470/EZ utvrđuju se postupci kojima se uređuje financijski doprinos Unije za posebne veterinarske mjere, uključujući hitne mjere. Na temelju članka 3. stavka 2. i članka 6. stavka 2. te Odluke, države članice dobivaju financijski doprinos za troškove određenih mjera iskorjenjivanja newcastleske bolesti.

               (6)

               Člankom 3. stavkom 6. Odluke 2009/470/EZ utvrđuju se pravila o postotku troškova koje su imale države članice, a koji se može pokriti kroz financijske doprinose Unije.

               (7)

               Isplata financijskog doprinosa Unije za hitne mjere iskorjenjivanja newcastleske bolesti podložna je pravilima utvrđenima Uredbom Komisije (EZ) br. 349/2005 (4).

               (8)

               Na Cipru je došlo do izbijanja newcastleske bolesti. Cipar je poduzeo mjere u skladu s Direktivom 92/66/EEZ u cilju suzbijanja bolesti.

               (9)

               Nadležna tijela Cipra obavijestila su Komisiju i druge države članice u okviru Stalnog odbora za prehrambeni lanac i zdravlje životinja o mjerama koje su primijenila u skladu sa zakonodavstvom Unije u području obavješćivanja i iskorjenjivanja bolesti i o rezultatima tih mjera.

               (10)

               Nadležna tijela Cipra ispunila su stoga sve tehničke i administrativne obveze u pogledu mjera predviđenih člankom 3. stavkom 2. Odluke 2009/470/EZ i člankom 6. Uredbe (EZ) br. 349/2005.

               (11)

               Trenutačno se ne može odrediti točan iznos financijskog doprinosa Unije s obzirom na to da su dostavljene informacije o trošku naknade i operativnim izdacima samo procjene.

               (12)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Čanak 1.
   Financijski doprinos Unije Cipru
   1.   Unija dodjeljuje Cipru financijski doprinos za troškove koje je ta država članica imala pri poduzimanju mjera u skladu s člankom 3. stavkom 2. i člankom 6. stavkom 2. Odluke 2009/470/EZ u cilju suzbijanja newcastleske bolesti na Cipru 2013.
   2.   Iznos financijskog doprinosa iz stavka 1. određuje se naknadnom odlukom koja će se donijeti u skladu s postupkom utvrđenim u članku 40. stavku 2. Odluke 2009/470/EZ.
   Članak 2.
   Načini plaćanja
   Prvi obrok u iznosu od 250 000 EUR isplaćuje se Cipru kao dio financijskog doprinosa Unije predviđenog člankom 1. stavkom 1.
   Članak 3.
   Adresati
   Ova je Odluka upućena Republici Cipru.

      Sastavljeno u Bruxellesu 5. prosinca 2013.

            Za Komisiju

         Tonio BORG

            Član Komisije

      (1)  SL L 155, 18.6.2009., str. 30.

      (2)  Direktiva Vijeća 92/66/EEZ od 14. srpnja 1992. o uvođenju mjera Zajednice za kontrolu newcastleske bolesti (SL L 260, 5.9.1992., str. 1.).

      (3)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (4)  Uredbom Komisije (EZ) br. 349/2005 od 28. veljače 2005. o utvrđivanju pravila o financiranju hitnih mjera i kampanja za suzbijanje određenih bolesti životinja u okviru Odluke Vijeća 90/424/EEZ (SL L 55, 1.3.2005., str. 12.).


title: Provedbena odluka Vijeća (ZVSP) 2017/1458 od 10. kolovoza 2017. o provedbi Odluke (ZVSP) 2015/1333 o mjerama ograničavanja s obzirom na stanje u Libiji

text:
               11.8.2017

               HR

               Službeni list Europske unije

               L 208/36

         PROVEDBENA ODLUKA VIJEĆA (ZVSP) 2017/1458
   od 10. kolovoza 2017.
   o provedbi Odluke (ZVSP) 2015/1333 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1), a posebno njezin članak 12. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2015. donijelo Odluku (ZVSP) 2015/1333.

               (2)

               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 1970 (2011), odobrio je 2. kolovoza 2017. dodavanje jednog plovila na popis plovila koja podliježu mjerama ograničavanja.

               (3)

               Prilog V. Odluci (ZVSP) 2015/1333 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilog V. Odluci (ZVSP) 2015/1333 mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 10. kolovoza 2017.

            Za Vijeće

            Predsjednik

         M. MAASIKAS

      (1)  SL L 206, 1.8.2015., str. 34.

      PRILOG

                  1.

                  Plovilo navedeno u nastavku dodaje se na popis plovila na koja se primjenjuju mjere ograničavanja iz Priloga V. Odluci (ZVSP) 2015/1333:
                  B.   Subjekti

                  1.   Ime: Lynn S

                     Dodatne informacije

                  IMO: 8706349. Uvršten na popis na temelju stavaka 10. (a) i 10. (b) rezolucije 2146 (2014), kako je proširena i izmijenjena stavkom 2. rezolucije 2362 (2017) (zabrana utovara, prijevoza i istovara; zabrana ulaska u luke). Ovo uvrštenje valjano je od 2. kolovoza do 2. studenoga 2017. na temelju stavka 11. rezolucije 2146 osim ako ga ranije poništi Odbor na temelju stavka 12. rezolucije 2146. Država zastave: Sveti Vincent i Grenadini. 26. srpnja 2017. plovilo se nalazilo u međunarodnim vodama oko 50 nautičkih milja jugoistočno od Cipra.


title: Provedbena odluka Komisije (EU) 2016/1235 оd 26. srpnja 2016. o ovlašćivanju laboratorija u Republici Koreji za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica (priopćeno pod brojem dokumenta C(2016) 4665) (Tekst značajan za EGP)

text:
               28.7.2016

               HR

               Službeni list Europske unije

               L 202/43

         PROVEDBENA ODLUKA KOMISIJE (EU) 2016/1235
   оd 26. srpnja 2016.
   o ovlašćivanju laboratorija u Republici Koreji za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica

         (priopćeno pod brojem dokumenta C(2016) 4665)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 2.,
   budući da:

               (1)

               Odlukom 2000/258/EZ Agence française de sécurité sanitaire des aliments (AFSSA), Nancy, Francuska, određena je kao poseban institut odgovoran za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće. AFSSA se sada nalazi u sastavu Agence nationale de sécurité sanitaire de l'alimentation, de l'environnement et du travail (ANSES) u Francuskoj.

               (2)

               Odlukom 2000/258/EZ među ostalim se predviđa da ANSES ocjenjuje laboratorije u trećim zemljama koji su podnijeli zahtjev da im se odobre provođenja seroloških testova u svrhu praćenja učinkovitosti cjepiva protiv bjesnoće.

               (3)

               Ovlaštenje Laboratorija za cjepiva Choong Ang u Daejeonu odobreno 9. veljače 2007. u skladu s Odlukom 2000/258/EZ povučeno je u skladu s Odlukom Komisije 2010/436/EU (2) kao rezultat nepovoljnog izvješća o ocjeni od 29. rujna 2015. koje je za taj laboratorij izradio ANSES te ga dostavio Komisiji.

               (4)

               Nadležno tijelo Republike Koreje podnijelo je zahtjev za ponovno odobrenje Laboratorija za cjepiva Choong Ang u Daejeonu te je ANSES za taj laboratorij izradio i Komisiji dostavio pozitivno izvješće o ocjeni s datumom 21. ožujka 2016.

               (5)

               Tom bi se laboratoriju stoga trebalo izdati odobrenje za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica.

               (6)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   U skladu s člankom 3. stavkom 2. Odluke 2000/258/EZ sljedeći laboratorij ovlašćuje se za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica:

               Choong Ang Vaccine laboratory

               1476-37 Yuseong-daero Yuseong-gu

               Daejeon, 34055

               Republika Koreja

         Članak 2.
   Ova se Odluka primjenjuje od 1. kolovoza 2016.
   Članak 3.
   Ova je Odluka upućena državama članicama.

      Sastavljeno u Bruxellesu 26. srpnja 2016.

            Za Komisiju

         Vytenis ANDRIUKAITIS

            Član Komisije

      (1)  SL L 79, 30.3.2000., str. 40.

      (2)  Odluka Komisije 2010/436/EU od 9. kolovoza 2010. o provedbi Odluke Vijeća 2000/258/EZ u pogledu međulaboratorijskog usporednog testiranja za održavanje odobrenja laboratorija za provođenje seroloških testova za praćenje učinkovitosti cjepiva protiv bjesnoće (SL L 209, 10.8.2010., str. 19.)